Moris Bukay

**Moris Bukay** (, ; 19 iyul 1920, Pon-Levek, Fransa — 17 fevral 1998) — fransız həkimi, Fransa misirşünaslıq cəmiyyətinin üzvü və yazıçı.

## Həyatı
Moris Bukay 19 iyul 1920-ci ildə Fransanın Pon-Levek şəhərində Moris və Mariya Bukayın ailəsində dünyaya gəlmişdir.

1945-1982-ci illərdə qastroenteroloq işləmiş, 1973-cü ildən Səudiyyə Ərəbistanı kralı Feysəlin ailəsinin və Misir prezidenti Ənvər Sadatın ailə üzvlərinin həkimi olmuşdur.

## İncil, Quran və elm
1976-cı ildə müsəlman dünyasında geniş populyarlığa malik "İncil, Quran və elm" kitabını nəşr etdirdi. Bu kitabda Bukay iddia edirdi ki, Quranda bir çox elmi kəşflər barədə yazılıb. Kitab dərhal məşhurlaşdı, milyonlarla nüsxəsi satıldı və dünyanın bir çox dillərinə tərcümə edildi.

Bukay iddia edirdi ki, İncildən fərqli olaraq, Quran elmi faktlarla həmahəngdir və İslamda din və elm daim "iki bacı" kimi olub. Bu kitaba görə, İncildə dərin elmi səhvlər olsa da, Quranda bir dənə də olsun bu cür səhv yoxdur. Bukayın fikrincə, Quranda təbiət hadisələrinin təsviri müasir elmi təsəvvürlərə tam uyğun gəlir. Bukay belə nəticəyə gəlir ki, Quran həqiqətən də Allah kəlamıdır.

Bukayın iddiasına görə, Əhdi-Ətiq çoxsaylı tərcümələr və düzəlişlər səbəbindən təhrif olunub, çünki o şifahi şəkildə ötürülüb.

## Bukailleizm
Bukailleizm — müasir elmin Quranla ziddiyyət təşkil etmədiyi, "Quranda böyük partlayış, kosmik səyahətlər və müasir elmi kəşflərin xəbər verildiyinə" inamı ifadə edən termindir.

*The Wall Street Journal* fərz edir ki, bukailleizm "müəyyən mənada xristianlıqdakı kreasionizmin müsəlman analoqudur", lakin "kreasionizm müasir elmi kəşflərin bir çoxunu inkar etsə də, bukailleizm onları da əhatə edir"

## Kitabları
* *What is the Origin of Man?* Islamic Book Service, 2005 — P. 228. (ISBN 81-7231-293-8)
* *La Bible, le Coran et la Science : Les Écritures Saintes examinées à la lumière des connaissances modernes*, Seghers 1976, (ISBN 978-2-221-50153-5), Pocket 2003, (ISBN 978-2-266-13103-2)
* *La bible, le coran et la science* (The Bible, the Qur’an, and Science : The Holy Scriptures Examined in the Light of Modern Knowledge), traduit par Alistair D. Pannell, 7e édition, TTQ, Inc., 2003 (ISBN 1-879402-98-X).
* *Les Momies des pharaons et la médecine*, Séguier, 1987 (ISBN 2-906284-47-5). Mummies of the Pharaohs: Modern Medical Investigations by Maurice Bucaille. Translated by Alastair D. Pannell and the author. Illustrated. 236 pp. New York: St. Martin’s Press.
* *Réflexions sur le Coran*, Seghers, (Reflections on the Koran) 1989 (ISBN 2-232-10148-7).
* *L’homme d’où vient-il? Les réponses de la science et des Écritures Saintes* (Man where is he coming from? The responses of science and Scripture), Seghers, 1980 7ème éd.(ISBN 2-221-00781-6).
* *Moïse et Pharaon ; Les Hébreux en Egypte* ; (Moses and Pharaoh, The Hebrews in Egypt) Quelles concordances de Livres saints avec l’Histoire, Seghers, 1995 (ISBN 2-232-10466-4).
* Moïse et l’Exode. Confluent éd., Paris 1996

## İstinadlar




## Ədəbiyyat
* Encyclopaedia of the history of science, technology, and medicine in non-western cultures Helaine Selin, retrieved 28 March 2011
* An illusion of harmony: science and religion in Islam (2007) Taner Edis, retrieved 28 March 2011